Els serveis mèdics del Club presenten el seu projecte al bàsquet base
L’equip de QuirónSalud, liderat pel Dr. Antoni Mora del Río, ha ofert una xerrada a la pista central de l’Olímpic
Els serveis mèdics del Club Joventut Badalona, gestionats per QuirónSalud i liderats pel Dr. Antoni Mora del Río, han ofert una xerrada als pares i mares dels jugadors i jugadores del bàsquet base, on han presentat el seu ambiciós projecte, que cobreix totes les necessitats dels equips masculins i femenins del Club, des dels primers equips fins a l’escola de bàsquet, així com els equips de discapacitats.
Durant l’acte, s’han explicat els objectius del projecte, que consisteixen a preservar la salut i la seguretat en l’esport, i a millorar el rendiment per competir, agafant sempre com a referència els valors d’educar, ensenyar, entrenar, respectar, divertir-se i competir. També s’ha explicat als pares com concertar visites amb el servei mèdic, se’ls ha detallat el mètode i la importància de les revisions mèdiques, i se’ls ha exposat el fet que cada jugador i jugadora tindrà el seu historial mèdic personalitzat.
A més, s’ha donat a conèixer la nova i impressionant instal·lació de serveis mèdics que es construirà, que tindrà unes dimensions de 220 metres quadrats, a més d’un gimnàs de 440 metres quadrats.
Al final, el Dr. Antoni Mora ha valorat l’esdeveniment: “He intentat explicar els conceptes de protecció i prevenció en salut de tots els esportistes de la Penya, perquè tots els nens i nenes tinguin la seguretat que practiquen esport d’una manera segura”.
A més, el cap dels serveis mèdics del Club ha remarcat la importància que els nens i nenes tinguin salut en el món de l’esport: “És vital relacionar l’educació física amb els conceptes de la salut i l’esport. No és acceptable que en el S.XXI, hi hagi nens que pateixin problemes greus de salut perquè prèviament no s’hagi dut a terme una bona avaluació de la seva aptitud per practicar esport. Malauradament, aquest fet s’infravalora”.
La sisena passa per derrotar el Montakit Fuenlabrada
La Penya lluita fins al final, però cau contra el Darussafaka
La Penya viatja a la pista del potent Darussafaka Tekfen Istanbul
Resultats del bàsquet base del cap de setmana del 16 i 17 de novembre
Cinquè triomf seguit a l'ACB
Objectiu: Cinquena victòria consecutiva a la Lliga Endesa
La Penya i la Fundació Probitas uneixen esforços per millorar la salut dels menors vulnerables
Celebrada la Junta General Ordinària d'Accionistes